เรื่องร้องเรียน (ร้องเรียน,ถนน) วันที่ 2023-09-26 09:43:59 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038506
ขอให้แก้ไขปัญหากลิ่นเหม็นรบกวนจากการประกอบกิจการอู่ซ่อมรถ บริเวณอู่ซ่อมรถ (ไม่ทราบชื่อ) (ไม่ทราบเลขที่) ซอยบางกระดี่ 12 ถนนบางกระดี่ แขวงแสมดำ เขตบางขุนเทียน กรุงเทพมหานคร จุดสังเกตเข้ามาจากซอยบางกระดี่ใหญ่ ระยะทางประมาณ 1-2 กิโลเมตร เมื่อเข้าสู่ซอยบางกระดี่ 12 จะพบเห็นอู่ซ่อมรถร้านเดียวภายในซอย (ตามผู้ร้องแจ้ง) เนื่องจากผู้ร้องแจ้งว่าอู่ซ่อมรถมีการรับงานพ่นสี ทำให้กลิ่นฟุ้งกระจายเข้ามาภายในบ้านของประชาชนที่อาศัยอยู่ในละแวกใกล้เคียง ทุกครั้งที่มีการพ่นสีกลิ่นจะฟุ้งกระจายภายในบ้านประมาณ 2-3 วัน ถ้ามีงานพ่นสีบ่อยครั้งจะทำให้ทั้งสัปดาห์มีกลิ่นอยู่ภายในบ้านตลอด ส่งผลให้กลิ่นสีติดเสื้อผ้า และปัญหาด้านสุขภาพแย่ลง เช่น มีอาคารเวียนหัว อาเจียน หายใจได้ไม่เต็มปอด กินข้าวไม่ได้ ประกอบกับมีผลกระทบต่อบุคคลที่มีโรคประจำตัวอีกด้วย เช่น กำลังรักษาโรคเบาหวาน ความดัน และโรคไต ซึ่งทำให้ได้รับความเดือดร้อนเป็นอย่างมาก ประสบปัญหามาประมาณ 10 ปี เบื้องต้นเคยแจ้งเรื่องไปยังแอปพลิเคชัน Fondue และสำนักงานเขตบางขุนเทียนแล้ว เจ้าหน้าที่ลงพื้นที่แก้ไขปัญหา โดยทางอู่ซ่อมรถได้ทำการสร้างปล่องปล่อยกลิ่นเรียบร้อย แต่ผ่านไปสักระยะกลับมาประสบปัญหาเช่นเดิม เพราะกลิ่นฟุ้งกระจายและมีกลิ่นฉุนเข้ามาภายในบ้านเช่นเดิม ประกอบกับได้รับความเดือดร้อนจากการส่งเสียงดังรบกวนอีกด้วย จึงประสงค์ให้หน่วยงานที่เกี่ยวข้องดำเนินการแก้ไขปัญหากลิ่นเหม็นรบกวนจากการประกอบกิจการอู่ซ่อมรถฯ เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata